Nafarroako Parlamentuko Mahaiak, 2019ko otsailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Luisa De Simón Caballero andreak aurkeztutako gaurkotasun handiko galdera, jakiteko ea zer aurreikuspen darabilen Gobernuak hezkuntza eta osasun departamentuetako plantillen hazkundeari eta egonkortasunari dagokienez.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko otsailaren 18an

Lehendakaria: Ainhoa Aznárez Igarza

GALDERAREN TESTUA

Izquierda-Ezkerra foru parlamentarien elkarteko foru parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egin du, Nafarroako Gobernuko lehendakariak hurrengo Osoko Bilkuran erantzun dezan:

Aurreko legegintzaldiko murrizketek eragin handia izan zuten osasunaren nahiz hezkuntzaren arloko zerbitzu publikoetan. PPren Gobernuaren ordezte-tasak eta iraunkortasun-neurriek plantillak mehetzea eta lanpostuen behin-behinekotasuna areagotzea ekarri zuten. Egoera neurri handi batean zuzendu bada ere, asko dago egiteko.

Bestalde, herritarren premia berriek gaixotasunaren prebentzioan eta osasunaren sustapenean oinarritutako lanbide-profil berriak eskatzen dituzte.

Ezinbestekoa da, hortaz, Nafarroako hezkuntzaren eta osasunaren arloko sistema publikoak sendotzen jarraitzea.

Gobernuak zer aurreikuspen darabil hezkuntza eta osasun departamentuetako plantillen hazkundeari eta egonkortasunari dagokienez?

Iruñean, 2019ko otsailaren 18an

Foru parlamentaria: Marisa de Simón Caballero